Ξηρό σαμπουάν: O καλύτερος σύμμαχος των λιπαρών μαλλιών!

Παρατηρείς ότι η ρίζα των μαλλιών σου γίνεται συχνά λιπαρή; Θες να διατηρήσεις το αγαπημένο σου χτένισμα; Θες ένα προϊόν που να σου δίνει έξτρα όγκο χωρίς να επιβαρύνει τα μαλλιά σου; Έχω την λύση και ονομάζεται ξηρό σαμπουάν. Αν δεν γνωρίζεις αυτό το προϊόν, σου προτείνω να το μάθεις γιατί πίστεψέ με θα το λατρέψεις!

Τι είναι το ξηρό σαμπουάν;

Το ξηρό σαμπουάν είναι ένα υγρό με ποικιλία αρωμάτων που κάνει τα άτονα και λιπαρά μαλλιά φρέσκα και ανάλαφρα.  Το ψεκάζουμε στην ρίζα (ποτέ στις άκρες) του μαλλιού για να απορροφήσει την λιπαρότητα και να δώσει πλούσιο όγκο στο μαλλί σου. Το καθημερινό λούσιμο των μαλλιών είναι αποδεδειγμένο ότι μπορεί να αποδυναμώσει την τρίχα και να κάνει τις ρίζες πιο λιπαρές. Για εσένα που έχεις λιπαρά μαλλιά γενικότερα το ξηρό σαμπουάν θα γίνει ο καλύτερος σου φίλος και το συστήνω ανεπιφύλακτα.

Πως το χρησιμοποιούμε;

Είναι αρκετά εύκολο ανακινούμε το μπουκάλι και έπειτα ψεκάζουμε στην ρίζα των μαλλιών και ιδιαίτερα στα σημεία που υπάρχει αρκετή λιπαρότητα. Το αφήνουμε 2 λεπτά να δράσει και έπειτα κάνουμε μασάζ στην ρίζα για να απορροφηθεί το προϊόν. Άν θέλουμε να δώσουμε περισσότερο όγκο στο μαλλί μας γυρνάμε ανάποδα το κεφάλι μας ψεκάζουμε επίσης στις ρίζες και voila έχουμε extreme όγκο και μαλλιά χωρίς λιπαρότητα, σαν να βγήκατε φρέσκια από το μπάνιο.

Το χρειάζομαι για τους εξής λόγους:

Αρχικά, το ξηρό σαμπουάν εκτός από τον όγκο δίνει και ζωντάνια στα μαλλιά. Διαθέτει ελαφριά σύσταση η οποία χαρίζει  κίνηση και δεν τα επιβαρύνει. Όταν βιάζεσαι αλλά θες να λουστείς, το ξηρό σαμπουάν θα σε βοηθήσει άμεσα, παίρνει πολύ λιγότερο χρόνο από ένα λούσιμο. Τέλος, είναι οικονομικό οπότε δεν χρειάζεται να επενδύσεις πολλά σε αυτό το προϊόν.

Μπορώ να χρησιμοποιήσω οποιοδήποτε ξηρό σαμπουάν;

Η απάντηση είναι όχι!

Υπάρχουν διαφορετικά ήδη για κάθε μαλλί, όμως όλων των ειδών τα ξηρά σαμπουάν απορροφούν την περιττή λιπαρότητα. Αρχικά, υπάρχουν τα ξηρά σαμπουάν που έχουν χρώμα (για κάθε χρώμα) τα οποία είναι κατάλληλα για τις ρίζες που έχει ξεθωριάσει η βαφή.

Στην συνέχεια, υπάρχουν τα ξηρά σαμπουάν τα οποία χρησιμοποιούνται περισσότερο για όγκο και είναι κατάλληλα για άτονα λεπτά μαλλιά χωρίς όγκο. Έπειτα, υπάρχουν τα ξηρά σαμπουάν φυτικής σύστασης χωρίς πρόσθετα αρώματα και ελαφριά φόρμουλα χωρίς paraben, ή χημικά συστατικά.

Ποιες είναι οι εναλλακτικές του ξηρού σαμπουάν;

Και όμως μπορείς να φτιάξεις μόνη σου ένα σπιτικό dry shampoo. Υπάρχουν διάφορες εναλλακτικές ξηρού σαμπουάν που περιέχουν συστατικά που βρίσκουμε στο σπίτι όπως:

Τάλκ (πούδρα)

Κόρν φλάουρ

Κακάο σε σκόνη (για καστανές αποχρώσεις)

Αλεύρι

Αραρούτι (για ξανθιές αποχρώσεις)

Κανέλα (για κόκκινες αποχρώσεις)

Όλα αυτά εφόσον είναι σε μορφή σκόνης μπορούν να απορροφήσουν την λιπαρότητα. Όμως πρέπει να χρησιμοποιούνται με σύνεση και προσοχή. Η υπερβολική ποσότητα δεν συνιστάται και δεν θα έχουμε και το επιθυμητό αποτέλεσμα!

Σύνταξη: Μαρίλια Λιαποπούλου

Επιμέλεια: Χαρά Παναγιωτακοπούλου

Follow & Like: Nancy’s Blog & @nancysblogspot

The post Ξηρό σαμπουάν: O καλύτερος σύμμαχος των λιπαρών μαλλιών! appeared first on NancysBlog.